Lidl ła xe na caena eoropea de supermarcai de orixane todesca. El nome intiero de ła compagnia xe . Ła xe sua de ła Holding Schwarz, andove drento sta cuà fa parte altre caene de supermarcai todeschi come Handelshof e Kaufland. Al dì de oncò ghe xe sirca 10.000 supermarcai Lidl e la uxa la formula de distribusion del discount. Segondo i dati vegnesti fora inte el 2004, lidl la saria par grandesa la segonda caena de Supermarcai in Xermania. Lidl l'è prexente in 26 stati del mondo, cuaxi tuti in Union Eoropea. In pì el balanso del grupo montaria a 36 miliardi de eoro, vegnendo sempre pì grando ogni tre ani del 44% sirca. El gran suceso de la caena el xe de seguro chel de ver presi competitivi so i so prodoti comuncue de cualità e al carego de laoro fato da poco personale. In Itàlia Lidl el ga avià la so espansion in Vèneto, par ingrandirse ndando anca inte le altre aree setentrionali del Paese, fin rivando a na coerdura, pì o men, ben distribuìa drento al teritorio nasionale.